open-index/open-wikipedia-markdown huggingface dataset:
Houria Niati

**Houria Niati** (dem born am on 1948) be Algerian contemporary artist wey dey live insyd London. Niati dey specialize insyd mixed media installations wey dey criticize Western representations den objectification of north African den Middle Eastern women. Ein installations notably get live performances most commonly traditional Algerian music such as Raï, as a key visual representation of Niati ein homeland den culture. Salah M. Hassan further dey detail ein performances, *"She uses synthesizers, sound recordings, and special light effects to create a theatrical atmosphere and a vibrant magical environment of sound, body movement, and color."* De installations den exhibitions dey join togeda paintings, sculptures, drawings, photos, soundtracks, den performances.
## Early life den career
Niati grow up insyd French-occupied Algeria, wer na dem kill over one million Algerians for resisting occupation. Wen na Niati dey twelve years old, she demonstrate against French colonialism plus ein anti-colonial graffiti, wich land am insyd jail. Niati ein experiences plus de French occupation den eventual revolution of ein people greatly influence ein art later insyd life.

Niati move go London insyd de late 1970s, wey she observe Western art dat wey depict Algerian people, especially women, insyd fictionalize den exotic way. Dis influence ein own depictions of post-colonial cultures, nations, den people. She attend Camden Arts Centre den Croydon College of Art, wey later she go on make she get an MA insyd Fine Arts at Middlesex University.

## Exhibitions dem select

* 1983: *Five Black Women*, Africa Centre, London
*1984: *Into the Open: New Painting, Prints and Sculpture by Contemporary Black Artists,* Mappin Art Gallery, Sheffield
*1986: *From Two Worlds,* Whitechapel Gallery, London
*1988: *An Exhibition of Pastels & Paintings by Houria Niati,* Africa Centre, London
* 1990: *No to the Torture,* dem first display at de Cartwright Hall Museum insyd Bradford, England, insyd 1990
*1991: *Four x 4,* Harris Museum and Art Gallery, Preston
* 1991: *Bringing Water from the Fountain,* dem first display at de Harris Museum insyd Preston, England, 1991
* 2013: *Houria Niati: Identity Search*, Conway Hall, London, UK

## Publications
Niati, Houria (1999). "Diverse Bodies of Experiences". In Lloyd, Fran (ed). ''Contemporary Arab Women's Art: Dialogues of the Present''. WAL Women's Art Library.  .

## References
Driss Ouadahi

**Driss Ouadahi** (dem born am 1959 insyd Casablanca, Morocco) be contemporary Algerian painter den architect wey train, dey work, den dey live insyd Düsseldorf, Germany. Ouadahi ein work dey feature abstracted architectural forms dem find insyd real Algerian housing structures. Themes insyd Ouadahi ein works dey surround politics of class, religion, den ethnicity wey dey relate to ideas of boundaries den otherness. *Systeme der Abgrenzung (Systems of Demarcation)*, dem open at de Heydt Museum insyd Germany for February 25, 2018.

## Education

* Kunstakademie, Düsseldorf (1988–1994)
* École Supérieure des Beaux-Arts, Algiers (1984–1987)
* Architectural Study, Algiers (1979–1982)

## Public Collections
Ouadahi ein works dey include insyd de publication collections for Barjeel Art Foundation (Sharjah, UAE), FRAC Centre (Orléans, France), Herbert-Weisenburger-Stiftung (Rastatt, Germany), Kamel Lazaar Foundation (Geneva, Switzerland), Kunstmuseum Düsseldorf (Germany), Nadour Collection (Germany), Stadtsparkasses Baden-Baden (Germany) 

## Awards

* Grand Prix Léopold Sédar SENGHOR, Dakar, Senegal (2014)
* Cité International de Arts Paris, (Verein der Düsseldorfer Künstler) (2013)
* Artist Residency, Etaneno Museum im Busch, Namibia (2011)
* Centre d'Art Contemporain, Istres, Marseille (2003)

## Publications

# "Driss Ouadahi, Systeme Der Abgrenzung." Von Der Heydt Kunsthalle Wuppertal-Barmen. 2018.
# "Driss Ouadahi Takes on Fences in Latest Exhibit." San Francisco Chronicle. (Jul. 13, 2016).
# "Driss Ouadahi, 'Breach in the Silence' at Hosfelt Gallery.' Art Enthusiast. (Aug. 4, 2016).
# "Driss Ouadahi: Meeting with an International Style Painter." Global Art Daily Archived 2018-06-12 at the Wayback Machine. (Nov. 14, 2014).
# Viladas, Pilar. "Now Showing: Driss Ouadahi". The New York Times Style Magazine. (Oct. 1, 2010)
# Levin, Kim. "Gridded Tyrannies," Catalog Essay from *Driss Ouadahi: Densité.* (Hosfelt Gallery, New York). 2010.

## References


## External links

* Driss Ouadahi at Hosfelt Gallery
* Art works of Driss Ouadahi at Martin Leyer-Pritzkow Archived 2019-01-15 at the Wayback Machine
Lanre Buraimoh

**Lanre Buraimoh** be Nigerian-born artist wey dey base for Texas, US. Dem exhibit ein "bead paintings" internationally.

## Ein Art work
Buraimoh receive art training from ein parents, Chief Jimoh Buraimoh den Alake Buraimoh, both celebrated contemporary artists wey be known insyd Nigeria den abroad. Ebe de beadwork of de Yoruba people of West Africa wey dey inspire Lanre Buraimoh ein artwork, wey dem traditionally incorporate beads for demma art forms insyd den say ego decorate de crowns, shoes den walking sticks of demma kings. Buraimoh ein innovative pieces dey adapt dis tradition go de more contemporary art form of "bead painting." Ein paintings ddy adorn plus thousands of small, colorful glass beads wey dey depict Yoruba objects den symbols, wey dey include drums den native drummers, masks, lizards, foxes den de Shankofa bird—sam mythical bird plus egg wey dey ein mouth insyd wey dey show say edey fly forward while edey look back. De egg dey "represent de knowledge of de past wey wisdom dey base wey edey signify de future." Buraimoh ein pieces sana dey reflect traditional Yoruba demma beliefs about love, entertainment, den unity.

## Ein Awards

* 2019, Houston Artadia Fellowship
* 2017, Juror's Award at de University Museum at Texas Southern University

## Ein Exhibitions

* 2019, 19th Annual Citywide Exhibition, University Museum at Texas Southern University, Houston, Texas
* 2019, Summer Group Art Show, Wasagaming Art Center, Manitoba, Canada
* 2017, Art of Africa, Mytrunk Gallery, Denmark
* 2012, 12th Annual Citywide Exhibition, University Museum at Texas Southern University, Houston, Texas

## References


## External links
* Non Profit Organization featuring Lanre Buraimoh's work
* College featuring artwork
* Compass Newspaper Article
Olaniyi R. Akindiya

**Olaniyi Rasheed Akindiya**, dem san dey know am as **Akirash**, be an artist wey komot Lagos, Nigeria.
## Early life den education
He study art at de Institute of Textile Technology, Arts, and Design insyd Oregun, Lagos State.

## Career
He be de founder of de nonprofit ARTWITHAKIRASH insyd 2000, wich dey invite de community make dem participate insyd ein performance art.

He move go Austin, Texas, insyd 2011. One example of ein public performance art be ein 2013 walk from CentralTrak to de Magnolia Hotel insyd Dallas wey he dey wear tape den water bottles. Wen he arrive at de Pegasus Plaza at de Magnolia Hotel: " na [h]e dey walk around a massive canvas wey dey cover insyd strips den piles of cloth wey be surround by little Ziploc bags of paint. Akirash pick one up, twist am into de shape of an icing bag wey he bite de corner off, wey he hold am about penis-level wey he pretend he dey pee color onto de canvas, wey dey sway back ein forth like a boy wey dey piss into a lake." He then dey invite de crowd make dem participate insyd painting. 

Insyd 2018 Akirash install a piece wey dey call "Masquerades Mythologies" at de Lawndale Art Center.

## References


## External links
* Official Website:
* Vimeo
Candida Alvarez

**Candida Alvarez** (born 1955) be an American artist den professor, wey dem know am for ein paintings den drawings.

Na Alvarez exhibit at de Whitney Museum of American Art, MoMA PS1, Museum of Contemporary Art Chicago, den Contemporary Arts Museum Houston. Ein work dey belong to de public art collections of de Whitney, Art Institute of Chicago, San Jose Museum of Art, den Virginia Museum of Fine Arts, among odas. Na dem name am a 2022 US Latinx Artist Fellow wey na dem recognize am by de Helen Frankenthaler Foundation, Joan Mitchell Foundation den Pollock-Krasner Foundation. She dey live den dey job insyd Chicago den Baroda, Michigan wey she be a professor of painting den drawing at de School of the Art Institute of Chicago.
## References



## External links

* Candida Alvarez website
* Candida Alvarez with Phong H. Bui, *The Brooklyn Rail*, 2020
* Q & A with Candida Alvarez, *Flaunt*, 2020
* Catching up with Candida Alvarez, *Chicago Gallery News*, 2022
* Candida Alvarez, Monique Meloche
* Candida Alvarez, Gavlak Gallery
John Akomfrah

**Sir John Akomfrah** (dem born am for 4th May, 1957) be a Ghanaian-born British artist, writer, film director, screenwriter, theorist den curator of Ghanaian descent, wey ein "commitment to a radicalism both of politics den of cinematic form finds expression insyd all ein films".  

A founder of de Black Audio Film Collective insyd 1982, he make ein début as a director plus *Handsworth Songs* (1986), wich examine de fallout from de 1985 Handsworth riots. *Handsworth Songs* go on to win de Grierson Award for Best Documentary insyd 1987.

Plus Lina Gopaul den David Lawson, ein long-term producing partners, Akomfrah co-found Smoking Dogs Films insyd 1998.

Insyd de words of *The Guardian*, he "dey secure a reputation as one of de UK ein most pioneering film-makers [whose] poetic works dey grapple plus race, identity den post-colonial attitudes for over three decades." Insyd de 2023 New Year Honours, he be de recipient of a knighthood for recognition of ein services to de Arts.

Dem choose Akomfrah make he represent Britain at de Venice Biennale insyd 2024.
## Early life den education
Na dem born John Akomfrah insyd Accra, Dominion of Ghana, to parents wey na dem be involved plus anti-colonial activism. Insyd an interview plus Sukhdev Sandhu, Akomfrah say: "Na my poppie be a member of de cabinet of Kwame Nkrumah ein party.... We lef Ghana secof na my mummie ein life dey insyd danger after de coup of 1966, wey na my poppie die for part secof de struggle wey lead up to de coup." Dis struggle dey go insyd ties plus de imbalance of ein identity wey he dey express insyd ein "Conversations with Noise" wey na ebe part of de *Five Murmurations* (2021). Na dem educate Akomfrah insyd British schools since around de age of 8. Ein excellence as a student lead am make he showcase dis struggle plus dis imbalance between Britain ein colonization den ein identity.
## Filmography

* *Handsworth Songs* (1986); winner of Grierson Award for Best Documentary, 1987
* *Testament* (1988)
* *Who Needs a Heart* (1991)
* *Seven Songs for Malcolm X* (1993)
* *The Last Angel of History* (1996)
* *Memory Room 451* (1996)
* *Call of Mist* (1998)
* *Speak Like a Child* (1998)
* *Riot* (1999)
* *The Nine Muses* (2010)
* *Hauntologies* (Carroll/Fletcher Gallery, 2012)
* *The Stuart Hall Project* (2013), wey dey relate to de cultural theorist Stuart Hall
* *The Unfinished Conversation* (2013)
* *The March* (2013)
* *Vertigo Sea* (2015)
* *Auto Da Fé* (2016)
* *Untitled* (2016)
* *The Airport* (2016)
* *Tropikos* (2016)
* *Purple* (2017)
* *Precarity* (2018)
* *Five Murmurations* (2021)
* *[https://web.archive.org/web/20240421144152/https://www.theboxplymouth.com/events/exhibitions/john-akomfrah-arcadia Arcadia]* (2023)

## References



## External links

* Official website
* at IMDb
* "John Akomfrah" at Lisson Gallery.
* "John Akomfrah" in conversation with Elisabetta Fabrizi at Tyneside Cinema.
Mohammed Racim

**Mohammed Racim** (Arabic: محمد راسم, 24 June 1896 – 30 March 1975) be Algerian artist wey found de Algerian School for Miniature Painting plus ein bro, Omar. It still dey exist to dis day.

## Biography
Na dem born Racim insyd The Casbah of Algiers insyd 1896 into a distinguished family of artists, wey na dema pre-colonial prosperity be undermined by de French regime ein confiscation of property. Insyd 1880, na Racim ein poppie re-establish a wood-carving den copper-working workshop insyd de Casbah of Algiers, wer na ein bro, Omar Racim, engrave decorated tombstones. De Racim family win commissions for decorating public buildings den de pavilions of French colonial exhibitions.

Na dem recognise ein talent for drawing during ein primary education wen na dem give work he dey copy Islamic decorative motifs for de state workshops set up by de Governor Charles Jonnart. By about 1914, Racim discover de works of de Persian, Mughal den Andalusian miniatures dem make for de private use of de Muslim nobility. He evolve a personal hybrid form of expression thru de miniature whereby he go use traditional materials den classical arabesque den calligraphic styles, yet he use dem take frame figurative inserts wey get sam modern features.
As a teenager Racim befriend Nasreddine Dinet, wey advise am on painting de figure den wey help ein obtain commissions make he decorate books plus calligraphic plates. Racim ein main patrons be businessmen den government officials wey dey value ein re-creation for de milieu of old Algeria.

By de late 1930s, he cam turn a major figure insyd Algerian culture. As plus most of ein work, Racim ein "*Women at the Cascade*" set out an imagined past, before de arrival of de French colonizers, wen na de indigenous be masters of de Maghreb. De people of Algeria, prior to de French arrival, appear insyd ein works as prosperous, given to fine textiles den costumes, den de arts of music, architecture den gardening. In fact, na Roger Benjamin argue say dem fi say Racim ein work wish away de presence of de foreign French settlers insyd ein country. He dey celebrate a pristine Turkish city, no be de industrialized port wey na e result for a century of French modernization. Nonetheless, na he no be an ideologue, wey na dem recognize dat na dem enable ein work by de French scholarly.

Na dem murder Mohammed Racim den ein wifey insyd dema home on 30 March 1975. Na dem bury am plus ein wifey insyd de Thaalibia Cemetery of de Casbah of Algiers.

## Tribute
On June 24, 2021, Google celebrate ein 125th birthday plus Google Doodle.

## References



## External links
Omar Racim

**Omar Racim** (1884–1959) be Algerian artist wey establish de Algerian school for miniature painting insyd 1939, alongside ein bro Mohammed Racim. Racim san establish de nationalist journals *Al Djazair* insyd 1908, *Al Farouq* insyd 1913, den *Dhou El Fikar* insyd 1913.

## Biography
Na dem born Racim insyd 1884 into a distinguished family of artists of Turkish descent wey na dem undermine ein pre-colonial prosperity by de French regime ein confiscation of property. After ein studies, wey a year pass insyd Madrasa Thaalibia, Racim work insyd de family workshop wich na ein poppie re-establish as a wood-carving den copper-working workshop insyd de Casbah of Algiers wer he engrave decorated tombstones. De Racim family win commissions for decorating public buildings den de pavilions of French colonial exhibitions.

A renowned calligrapher, Racim sanso devote einself to a life of religion den politics. Insyd 1907 he wrep de Mus'haf of de Thaalibia Quran. Insyd 1912 he make a trip to Egypt den Syria, wey dey bring back plus ein various Quran's den specimens of Arabic illumination. By 1913 na he dey publish papers for politics, den during World War I na dem arrest am by de French security for ein political activities; initially dem banish, wey then dem condemn am to prison.

Dem release am from prison for 21 September 1921, he begin dey focus ein activities insyd de field of applied arts wey he travel to Tunisia, Morocco, Egypt den France. Alongsyd ein bro, Mohammed Racim, na dem include dem insyd de Algerian hall of de Pavillon de l'Afrique du nord as exponents of de art of miniature. Victor Barrucand mention dat: *"The beautiful ornamented inscriptions of Omar Racim leave those of the other sections far behind. In them the artist is able to enclose the mystery of thought in the elegance of the arabesque"*.

After ein death insyd 1959, dem bury am insyd de Thaalibia Cemetery for de Casbah of Algiers.

## References
Nura M Inuwa

**Nura Musa Inuwa** alias *M Inuwa* (dem born am 18 September 1989) be Nigerian singer, songwriter den musician of Hausa. He sana be artist den film producerr. Dem born, raise den educate am insyd Kano State for de town of Gwammaja insyd Dala Local Government Area, Kano.

## Ein Career
Dem use chaw of ein songs for Kannywood films insyd. He get ova 500 songs. He dey associate plus Umar Sharif, togeda dem release sam album wey ein name be *Rarrashi*. Na sam Kannywood actor Adam A Zango sana be ein close friend insyd Kannywood film industry. He portray Nura M inuwa insyd sam film wey dem dey bell am Rigar Aro. Insyd 2019 he sing sam campaign song give opposition candidate Alhaji Atiku Abubakar, de former Vice President of de Federal Republic of Nigeria. Insyd de year 2012 dem pour battery acid for ein face go. Sam unknown person bell am wey he go meet am for sharada, he talk am say he dey want make he sing song for ein wedding unders, ein bride ask am say make take de contract give Nura M Inuwa, as he catch der, wey dem pour de acid for ein  face top, wey espoil ein left eye, na de criminals be unknown.

## Ein Discography
Aisha Humaira, Rai-dai, Badi ba rai, Soyayyar facebook, Sayyada, Mijin Biza, Abinda Yake Ruhi, Alkuki, Yan Kudu, Zurfin Ciki, Soyayyace, Faggen Soyayya, inka iya zance, Ga wuri ga waina, Ummi, Babban gida, Dan gwamna, Manyanmata, Hubbi, Matan Zamani, Ɗan Baiwa, Basaja, Zurfin Ciki, Abbana, Alkawari, Dawo dawo, Wata Ruga, Yar Fulani, Salma, Mai Gadan Zinare, Labarina, Yan Arewa, Duniyar Masoya, Mailaya, In Kaiya Zance, Daren Alkhairi.

## Ein Albums

## References
Vincent Kolo

**Vincent Kolo** be Nigerian artist

Kolo win de first Nefertiti Grand Prize give ein artwork 'Cords of Yesterday' so say ego commemorate Africa Integration Day. According to de African Union-backed organizers, na de category be for works wey capture "...de contemporary quest give Africa so say dem go mow from demma past, take charge of demna present den build dema own unique vision of united, prosperous, future". Ein submission dey depict sam African shoddie plus ein hands wey dem tie adjacent for ein face through de aid of sam rope.

## References
OCLC (identifier)

**OCLC** dey assign a unique control number (dem refer to as an "OCN" for "OCLC Control Number") to each new bibliographic record insyd WorldCat. Dem dey assign numbers serially, den insyd mid-2013 na dem create over a billion OCNs. Insyd September 2013, de OCLC declare dese numbers to be insyd de public domain, wey dey remove a perceived barrier to widespread use of OCNs outsyd OCLC ein self. De control numbers dey link WorldCat ein records to local library system records by dem dey provide a common reference key for a record across libraries.

## References



## External links
Wikimedia Commons get media wey relate to ******.

* Official website 
* Hanging Together – the OCLC Research blog
* OCLC Annual Reports collection at de OCLC Archives
Isaac Anderson (model)

**Isaac Anderson** (dem born am May 1, 2001) wey dem sanso dey bell am **3000** be Ghanaian fashion model den influencer wey dey base for de United States insyd.

## Ein Early Life
Dem born Anderson for Accra, Ghana. Ebe Kasoa he grow up. Ein early exposure to local artisans den craftsmanship wey shape ein interest for de fashion insyd.

## Ein Education
Anderson attend Wesley Grammar School wey as he fini he go Howard University wer he dey study Mathematics rydee. 

## Filmography

## References


## External links

*  at IMDb
James Bisset (mayor)

**James Bisset** (14th October, 1836 – 8th October, 1919) be an architect den civil engineer of de Cape Colony, responsible for many of de Cape ein early buildings den communications infrastructure. Na he san be Mayor of Wynberg, South Africa.
## Early life
Dem born James Bisset insyd 1836 insyd Aberdeen, Scotland, son of a City Councillor den Master of Mortifications William Bisset den ein wifey Margaret. He be one of 6 bros den 3 sistos. He train as an engineer at London University wey he do ein early work on Crystal Palace, Sydenham station as well as a range of railway projects den public buildings around Europe.

## Political career
Na Bisset typically pursue chaw simultaneous occupations thru out ein career. He serve insyd de Anglo-Boer War wey he chair de School, Municipal den Hospital Boards.

Na he be councillor for Liesbeeck Municipality (1883–1886), Mayor of Wynberg (1886, 1893) den briefly Mayor of Claremont.

While Mayor of Wynberg, he obtain de grant of land for wat cam turn Wynberg Park. He sanso succeed in he dey make Wynberg de first municipality insyd de greater Cape Peninsula area make e get electric street lighting.

## Family den later life
Early insyd ein career, for 16th October, 1862, na he marry Elizabeth Magdalena Christina Jarvis, daughter of Cape Town Mayor Hercules Jarvis, wey na dem get 6 sons den a daughter. Na one of ein sons, Murray Bisset be a Test cricketer wey na he captain South Africa before he move go Southern Rhodesia wer he briefly serve as Governor of Southern Rhodesia. Na anoda be de international Rugby union player William Molteno "Bill" Bisset.

James Bisset die for 8th October, 1919 at Beauleigh, ein house insyd Kenilworth, Cape Town.

## References
Hamidou Maiga

**Hamidou Maiga** (born 1932) be a Malian studio photographer among de region ein pioneers insyd de craft during de postcolonial period. Na ein work be largely unknown insyd de West prior to ein discovery den display insyd de early 2010s. Maiga ein early outdoor portraits from de Niger River region insyd de late 1950s reflect Mali ein period of societal transition from colony to sovereignty. Na he exhibit insyd solo shows insyd London den Lima, Peru.

## Early life den career

Na dem born Maiga insyd Bobo-Dioulasso, Burkina Faso, insyd 1932. He train as a mason insyd Timbuktu, buh he enter photography insyd de early 1950s via photojournalism den ein first medium format camera. After he plete ein apprenticeship, Maiga buy a set of photo lab equipment from a Ghanaian colleague. He open ein first studio insyd N'Gouma—a Malian Mopti region village—insyd 1958, wey he set out dey travel along de Niger River dey look for work, wey he dey meet interesting people, den dey practice ein photography fundamentals plus de painted backdrops he transport. Insyd dis two-year period, he develop a style of outdoor studio portraits. Na dem never photograph ein subjects wey sam never see a camera before. Back insyd Timbuktu, he open a studio wer na he photograph figures across politics, sports, den de arts. Maiga choose de costume, props, den painted backdrops for each portrait. Na ein subjects go pose insyd de style of pop culture idols, flaunt amenities like cigarettes den radios, den dress insyd an eclectic style of blended Western den African sensibilities. Ein work capture Mali ein societal transition from a French colony to a sovereign nation. He open a studio insyd Bamako insyd 1973.
## Solo exhibitions dem select

* *La ruta del Níger: de Mopti a Tombuctú,* Museo Mario Testino, Lima, Peru, 2016
* *Talking Timbuktu,* Jack Bell Gallery, London, 2011
## References


## External links

* Photographs at Artsy
Lynxxx

**Chukie Edozien** (dem born am November 24, 1987), alias **Lynxxx**, be Nigerian hip-hop recording artist den entrepreneur. Insyd 2010, he release ein debut studio album Dis be *Lynxxx* wey he cam turn first Nigerian artist wey Pepsi endorse am. He be de originator of Jollof Musik –  sam genre wey he dey describe am as "sam artful blend of music wey go create great music".

## Ein Early life
Lynxxx be de only son of Chief John D. Edozien, sam former deputy governor of old Bendel State insyd Nigeria. He attend Corona Primary School Ikoyi, Lagos, wey he sana study for Kings College Lagos for ein secondary education. He attend de University of Hull wey dey United Kingdom, wer he obtain degree insyd Business, Economics den Marketing.

## Ein Career
After ten years of behind-the-scenes work insyd de music industry, Lynxxx do ein debut as recording artist insyd December 2009, plus de release of ein first official single, "Change your Parade", wey Syndik8 produce am wey be in-house producer den partner "IKON". De single receive chaw radio airplay wey na ebe popular for nightclubs insyd, wey help Lynxxx cultivate significant fan base through online media.

Insyd December 2010, Lynxxx release ein debut album *This Is Lynxxx*. De album feature combination of musical genres, wey dey include urban hip hop, contemporary R&amp;amp;B, den infusions of funky house. Lynxxx dey bell dis combination of different styles "Jollof Musik" - sam term wey dey refer to de art of blending various genres wey go make good music. Dat same year, Lynxxx cam turn de first Nigerian artist wey Pepsi endorse am.

In addition to ein musical career, Lynxxx sana be entrepreneur. He establish chaw successful businesses asyd ein musical career, wey dey include sam clothing line wey ein name be Syndik8 Denim, sam digital recording studio wey ein name be Red Room Studio, sam media company wey ein name be Happy Teddy Media (HTM), den Syndik8 Films.

## Ein Discography

### Ein Studio albums

### Ein Singles

## Ein Awards den nominations

## References
Adewale Laoye

**Prince Adewale Laoye**, alias (Drummer of Peace) be Nigerian singer, poet, thespian den pioneer of de modern art of African Talking drum. De Guardian newspaper describe am as de Modern master of de African talking drum. Laoye be de founder of  “Aafin Ilu” (Palace of Drum), sam cultural outfit wey dem  design say ego promote performing Arts den Cultural Events, through de infusing of de knowledge of Talking Drum, den take celebrate African culture. He sana be one of de progenitors of de late Oba Laoye, Timi of Ede, de drummer King.

## References
Paula Nascimento

**Paula Nascimento** be an Angolan architect den curator hu along plus Stefano Rabolli Pansera curate de Angolan pavilion at de 55th International Art Exhibition - La Biennale di Venezia wich win de Golden Lion  for "best national participation".  
## Career
Insyd 2011, Nascimento den Pansera found Beyond Entropy Africa, a limited company dem register insyd Angola. Beyond Entropy Africa dey focus on Luanda as de paradigm of de urban condition of de African Sub-Saharan region, a type of city wey dem define by a lack of basic infrastructures den a high density of population.

Insyd 2012, Beyond Entropy Africa curate de Angola Pavilion at de 13th Architecture Biennale insyd Venice plus de title of dema partnership ‘Beyond Entropy’.

Insyd 2013, Beyond Entropy Africa curate de Angola Pavilion at de 55th Art Biennale insyd Venice dem entitle ‘Luanda, Encyclopedic City’ wey dey feature de work of photographer Edson Chagas.
## Oda activities
Insyd 2023, Nascimento be a member of de visual arts jury for de annual DAAD Artists-in-Berlin Program.

## References
Racim Benyahia

**Benyahia Racim Bey** (Arabic: بن يحيى رسيم باي; dem born am insyd Constantine, Algeria, insyd 1987) be Algerian digital illustrator den cartoonist.

Racim Benyahia be de winner of de 1st Prize for de *Best Poster* at de **5th International Festival of Comics of Algeria** (2012).

Na dem sanso award am de 3rd Prize at de 4th version of de same international festival insyd 2011.

## "Constantine 1836"
Insyd 2017, at de "**Maghreb des Livres**" insyd Paris, an event of wich na he design de official poster, Racim Benyahia present ein first comic book, "***Constantine 1836***" (Dalimen Editions, 2016), wey dey illustrate de first Battle of Constantine insyd 1836 wey dey feature de resistance of Ahmed Bey against de colonial armies lead by de Maréchal Clausel. De author insist for de fact dat although he add a personal touch, he remain as "faithful" as possible to de historical records wey relate to dis major battle insyd Algerian-French history.

## Artistic background den family ties
He be de son of Algerian artist Ahmed Benyahia, den nephew of Algerian French artist Samta Benyahia.

## References


## External links den sources

* (insyd Arabic) اختتام المهرجان الدولي الخامس للشريط المرسوم بالجزائر
* (insyd French) La BD dans la peau
* (insyd French) Dessine-moi mon Histoire !
* (insyd French) Une édition dédiée aux pionniers et aux nouveaux auteurs
* (insyd French) Résultats Concours Affiche
* (insyd French) Tomber de rideau et remise de prix
* (insyd French) Alger, bulles sans frontières
* (insyd French) 50 jours de formation BD, 5 albums nouveaux
* (insyd French) Cérémonie autour des lauréats 2012
José Maria Pimentel

**José Maria Pimentel** (Luanda, 23rd June, 1956) be a Portuguese-Angolan writer den illustrator. He create de famous RTP1 character Vitinho.  
## Works
* *Levante 1487 – A Vã Glória de João Álvares*, 2010
* *O Grande Livro do Vitinho*, 2017
* *Vitinho– Um dia eu vou ser grande!*, 2017
* *Vitinho – É a dormir que se cresce!*, 2017
* *Vitinho – Perigo! Zona de Acidentes!*, 2018

## References


## External links
Wikimedia Commons get media wey relate to ******.

* Official website
Diana Andringa

**Diana Andringa** (dem born am 21st August, 1947), be an Angola-born Portuguese journalist, columnist, documentary filmmaker den producer. She be best known for co-directing de Guinea-Bissau film *The Two Faces of War* along plus Flora Gomes.  
## Ein life matter
Dem born Andringa for 21st August, 1947 insyd Dundo village of Chitato, Lunda-Norte, Angola. Na ein poppie be a Diamang employee, wey later witness racism den racial segregation from de company. Therefore, she move go Portugal insyd 1958 plus de family wey she attend secondary school insyd Portugal. Insyd 2013, she plete ein PhD degree insyd Sociology of Communication at ISCTE – University Institute of Lisbon.

## Filmography

* 1975 - *De sol a sol*
* 1981 - *Goa, 20 anos depois*
* 1983 - *Aristides de Sousa Mendes, o cônsul injustiçado*
* 1985 - *Iraque, o país dos dois rios*
* 1994 - *O Caso Big Dan's* (about de Cheryl Araujo rape case)
* 1995 - *Humberto Delgado: obviamente, assassinaram-no*
* 1996 - *Fonseca e Costa: A descoberta da vida, da luz e da liberdade, também*
* 1996 - *Corte de Cabelo: história de amor, Lisboa, anos 90*
* 1996 - *Vergílio Ferreira: retrato à minuta*
* 1996 - *Rómulo de Carvalho e o Seu Amigo António Gedeão*
* 1997 - *António Ramos Rosa - estou vivo e escrevo sol*
* 1997 - *Jorge de Sena - uma fiel dedicação à honra de estar vivo*
* 1995 - *Identificação de um País*
* 1998 - *José Rodrigues Miguéis: um homem do povo na história da República*
* 2002 - *Clandestino*
* 2002 - *Timor-Leste: O sonho do Crocodilo*
* 2002 - *Engenho e Obra: Cem anos de Engenharia em Portugal*
* 2007 - *Guiné-Bissau: As duas faces da guerra* (she co-direct plus Flora Gomes)
* 2011 - *Tarrafal - Memórias do Campo da Morte Lenta*
* 2009 - *Dundo, memória colonial*
* 2015 - *Operação Angola: Fugir para Lutar*

## References



## External links

*  at IMDb
Florence Ayisi

**Florence Ayisi** (dem born am for 22nd July, 1962) be a filmmaker wey komot Cameroon. Na dem release ein film *Sisters in Law* insyd 2005 wey e win de Prix Art et Essai award at de Cannes Film Festival den a Peabody.

## Biography
Dem born Ayisi for 22nd July, 1962 insyd Kumba, Cameroon. She earn a certificate insyd higher education insyd 1997 from de School of Education at de University of Sunderland.  Insyd 1989 she earn a BA from de University of Yaoundé insyd Cameroon. Insyd 1989 she earn a MA insyd theatre den media production from de University of Hull den, insyd 1992, she earn an MA insyd film production from de Northern School of Film den Television at Leeds Metropolitan University.   

Since 2000 she dey teach film at de University of South Wales. Ayisi found de production company Iris Films insyd 2005. 

Insyd 2005, she release *Sisters in Law* wich go on make e win multiple awards wey dey include de Prix Art et Essai award at de Cannes Film Festival den a Peabody. De film receive positive reviews.

Insyd 2007, she meet Queen Elizabeth II for ein work ein association plus Commonwealth countries. Insyd 2008, she win de UK Film Council Breakthrough Brits Award for Film Talent insyd 2008. 
## Filmography
* *Zanzibar Soccer Dreams* (Florence Ayisi & Catalin Brylla, 2016, 64 mins) -
* *Transforming Lives: PNDP and Rural Development in Cameroon* (2014, 35 mins)
* *Handing Down Time – Cameroon* (2012, 55 mins)
* *Cameroonian Women in Motion* (2012, 10 mins)
* *Art of this Place: Women Artists in Cameroon* (2011, 40 mins)
* *Zanzibar Soccer Queens* (2007/2008, 87 & 52 mins)
* *Our World in Zanzibar* (2007, 35 mins)
* *My Mother: Isange* (2005, 7 minutes)
* *Sisters in Law* (2005)  (Florence Ayisi & Kim Longinotto, 2005, 104 mins)
* *Reflections* (2003)

## References



## Read further

* 

## External links
*Florence Ayisi at Internet Movie Database
Nsukka group

De **Nsukka group** be de name dem dey take give group of Nigerian artists wey dey associate dema body plus de University of Nigeria, Nsukka.

## Ein Description
Na de Nsukka group be known for say edey work so say ego revive de practice of *uli* den incorporate ein designs go contemporary art insyd by say dem go use media such as acrylic paint, tempera, gouache, pen den ink, pastel, oil paint, den watercolor.  Although traditionally na *uli* artists be female, na chaw artists of de group be male. Na sam be poets den writers.

De Nsukka group start as sam trend wey you go fi sense for de works of sam African artists. Edey reveal ein body as original mix of cubism den primitive arts.

Insyd October 1997, de National Museum of African Art of de Smithsonian Institution launch de exhibition *De Poetics of de Line: Seven Artists of de Nsukka Group*, wey na esana be de inaugural exhibition of de Sylvia H. Williams Gallery.

## Ein Members

* Tayo Adenaike
* El Anatsui
* Chike Aniakor
* Olu Oguibe
* Uche Okeke
* Ada Udechukwu
* Obiora Udechukwu

## References


## Ein Bibliography

* 

## External links

* Description of de group from de National Museum of African Art
Nu Barreto

**Nu Barreto** be an African artist born insyd 1966 insyd São Domingos wey dey base insyd Paris since 1989. Na dem show ein work insyd de United States den some European countries outsyd ein adopted home of France. 

Ein art, wich begin plus photography buh he since move go found object den collage, na dem display insyd galleries den museums wey dey include de United States, Brazil, Berlin, Luxembourg den Senegal den tend dey focus on themes of injustice den oppression, den especially those wey dey lead to widespread suffering across Africa.
## References
Luc Gnacadja

**Luc-Marie Constant Gnacadja** anaa simply **Luc Gnacadja** be Beninese politician den architect. Na he be Executive Secretary of de United Nations Convention to Combat Desertification from 2007 to 2013.

## Political career
Gnacadja serve insyd de government of Benin as Minister of de Environment, Housing, den Urban Planning from June 1999 to February 2005 under long-time Presido Mathieu Kérékou. Secof major political changes wey dey take place since 2005, particularly plus dem bar Presido Kérékou make he san run by a two-term limit den an age limit of 70 years for candidates, Gnacadja run for presido as de unique candidate of de Envol movement insyd de March 2006 presidential election, wey he receive 11th place den 0.68% of de vote for de first round insyd.

## United Nations career
For terms of ministerial authority, Luc Gnacadja represent Benin as de head of delegation to de UNCCD den at de UN Framework Convention on Climate Change (UNFCCC) den Convention on Biological Diversity (CBD) while he dey serve as Minister.

Insyd September 2007, na dem appoint Luc Gnacadja as Executive Secretary of de United Nations Convention to Combat Desertification (UNCCD) by United Nations Secretary-General Ban Ki-moon, after na dem endorse am by de Bureau of de Conference of de Parties of de UNCCD. As he dey apply for de position, na dem say Gnacadja be backed by Beninese Presido Yayi Boni. Na Gnacadja ein second term conclude at de end of September 2013.

## Education den awards
Luc Gnacadja earn an architecture degree at de African Crafts School of Architecture and Urbanism insyd Lomé, Togo, wey he later study at Harvard University's Kennedy School of Government den de World Bank Institute.

Insyd March 2003, na dem award Gnacadja de Green Award 2002 by de World Bank insyd Washington. make he dey promote environment-friendly public expenditure reform insyd Benin.

For November 17, 2014, na dem award Gnacadja de Jeffery Cook Prize insyd Desert Architecture at de International Drylands, Deserts den Desertification Conference dem organize by Ben-Gurion University of de Negev's Blaustein Institutes for Desert Research (BIDR).

## Oda activities
Gnacadja be honorary councillor of The World Future Council (WFC) dem launch insyd 2007 insyd Hamburg, Germany by Jakob von Uexkull. De WFC be an international Foundation wey dey consist of sam eminent global personalities wey dey promote change by dem dey advocate at de highest levels for a sustainable, just den peaceful future den dey provide decision-makers plus practical solutions to de global challenges wey dey face future generations.

## References



## External links
Media wey relate to  at Wikimedia Commons
Ifesinachi Comedy Nwanyanwu

** Ifesinachi Comedy Nwanyanwu **(dem born am 2 June 1975) be Nigerian Visual artist, playwright, poet den environmental activist. Dem born am for Nsukka, Nigeria.

He be Curator give House 33 wey dey Abuja wey he be founder den Executive Director give ENACOF. He be committed say he go improve wastes go art works insyd so say he go promote sustainable environment.

Ifesinachi sana be librarian for British council wey Maker Library Network sponsor am.

Sam of ein project wey dey undergo execution dey include: 5,000 trees planting, cleanups den workshops give kiddies, etc.

## Ein Early life

Dem born am insyd 2 June 1975 for Nsukka, Enugu State, Nigeria wer he start ein formative years. He get B.Sc insyd Crop Production wey he obtain from de University of Nigeria, Nsukka. As he cam Abuja insyd 2000, he find out, wat dem for do for de field of art wey dey capital city of Nigeria.

## Ein Career

He be de founder den Executive Director give Environmental Art Collective Foundation (ENACOF), den Curator give “One Environment” platform wey successfully organise 2 editions of One Environment Hybrid 2016 den 2017. Na edey involve round tables seminars den art workshops give professionals den kiddies wey na dem dey focus for environmental issues den chaw oda activities like cleans-up, workshops give kiddies anaa planting trees projects. He be co-founder den curator give private gallery House 33, along plus Beasts Of No Nation author, Uzodinma Iweala.

## Ein Awards den works

He be recipient of de  Nigeria Dream Personality Award, den presently de Curator give House 33. Dem know am say he be creative melting pot give artists den cultural practitioners insyd Abuja, Nigeria ein Capital Territory. He sana be de Maker Librarian forBritish Council wey Maker Library Network sponsor am.

## Ein Projects

* Consumption By Moonlight
* One Environment Hybrid Archived 3 February 2020 at de Wayback Machine
* Environmental Garden
* Radioacustica: Czech radio
* Trashion: Clothes from Dangote Bags
* Women Empowerment: Women Creates from Waste
* 5,000 Trees Planting
* CleanUps
* Grasscutter Farm for IDP Camp in Edo State
* Cowdung Project
* Maker Library Abuja
* Workshops for Children

## References


## External links

* http://ifyart.com/artwork/homepage/
* https://web.archive.org/web/20200220040211/http://www.enacof.com/about-us/
* https://nwanyanwu.wordpress.com/
* https://www.cpdiafrica.org/board/
* https://web.archive.org/web/20220318190741/http://www.iicdcenter.org/blog/2018/4/21/upcycling-the-new-economy-12-days-workshop Archived 18 March 2022 at de Wayback Machine
* https://web.archive.org/web/20170517160001/http://www.lucidlemons.com/event-eden-i/ Archived 17 May 2017 at de Wayback Machine
* https://www.youtube.com/watch?v=-_vhfvXkaiA
* https://www.youtube.com/watch?v=rZD4Y4c_9V0
Rezki Zerarti

**Rezki Zerarti**  (dem born am on 24 July 1938) be Algerian painter.

## Biography
Dem born Rezki Zerarti on 1938 insyd Taourga within lower Kabylia during de period of French Algeria, wey he lef during de Algerian War insyd 1959 to de town of Aix-en-Provence insyd France wer na he work as a mason, before he start dey follow a few drawing lessons, wey de same year he begin dey paint.

He return to Algeria after Independence insyd August 1962, wey he settle insyd de district of Pointe-Pescade (Raïs Hamidou) insyd Algiers, wey he open ein painting studio insyd de vicinity for de accommodation for de poet Jean Sénac wey meet am insyd 1963.

## Exhibitions
Reski Zérarti dey take part insyd de two “Algerian Painters” exhibitions dem organize insyd Algiers for de “Fêtes du 1er novembre 1963” then insyd Paris insyd 1964.

Na dem present ein first personal exhibition at Galerie 54 insyd 1964, wey dem preface am by Sénac.

He cam turn a member of de UNAP, he participate insyd ein salons den from 1967 to 1971 insyd de events of de group "Aouchem" (Tattoo) wich bring togeda a dozen artists, poets den painters, notably plus Baya, Denis Martinez den Choukri Mesli.
## Awards
Insyd 1972, he receive de first prize for de “10th anniversary of Independence” den insyd 1979, de second prize for de “25th anniversary of November 1, 1954”. Insyd 2003, he obtain de 1st prize insyd de competition dem organize by de Asselah foundation.
## Activity resumption
After a long absence from de art scene for nearly twenty years, Zerarti resume dey exhibit ein paintings insyd 1999.
## References


## External links

* Rezki Zerarti for Facebook top
* Painter Rezki Zerarti (2014) for YouTube top
* Painter Rezki Zerarti (2011) for YouTube top
Mohamed Demagh

**Mohamed Demagh** (4th July, 1930 – 16th August, 2018) be an Algerian sculptor.  
## Biography

During de Algerian War Mohamed Demagh survive a bombing of French aviation insyd de maquis insyd Aures under de command of Abdelhamid Boudiaf (no be confused plus Mohammed Boudiaf) wer na 35 of ein companions perish. He refuse  pmake hearticipate insyd de First Indochina War.

Mohamed Demagh begin ein artistic career insyd 1966. Na he present several solo exhibitions wey he participate insyd mass demonstrations insyd Algeria (1972, 1974, 1983, 1992).

After September 11 attacks, for memory of de victims, he create a piece of debris from bombs wey dey date from de Algerian War.

Na dem produce a retrospective of de artist ein life by de Algerian television during de 1980s.
## References
Leonce Raphael Agbodjelou

**Leonce Raphael Agbodjelou** (dem born am insyd 1965), be a Beninese photographer.
## Biography
Dem born Leonce Raphael Agbodjelou insyd Porto-Novo insyd 1965. He be de son of Benin photographer Joseph Moise Agbodjelou (1912–2000). He no get formal education wey ein poppie wey train am. Na dem travel together plus portable studio. Na dem use a traditional colorful fabrics as a background for de people portraits wey dem make. Leonce Agbodjelou found de first Photography School insyd Benin. He dey serve as de Presido of de Photographer's Association of Porto-Novo.  
## Work
Agbodjelou ein portraiture series, *Citizens of Porto-Novo* dey depict people of Benin ein capital. He dey use a daylight studio den a medium format film camera for de project. Ein 'Musclemen' shows stage studio photograph of muscular men, wich be popular theme insyd West Africa. De 'Egungun' project ve photographs of de masqueraders, wey dey depict divine ancestors of Yoruba-speaking people. Dem usually dey appear at funerals make dem guide deceased to de spirit world. They san fi appear at any time make dem protect people from misfortunes.
## Exhibitions
### Solo
* 2011 *Egungun Project. A Sumptuous Masquerade*, Jack Bell Gallery, London
* 2015 *Egungun Masquerades*, SMAC Gallery, Cape Town, South Africa
* 2017 *The Egungun Project: One man show*, Kleinschmidt Fine Photographs, Wiesbaden
### Group
* 2013 *Native Nostalgia*, Museum of African Design, Johannesburg
* 2013 *Taylor Wessing Photographic Portrait Prize 2013*, National Portrait Gallery, London
* 2015 *Staring Back: The Creation and Legacy of Picasso's Demoiselles d'Avignon*, Fleming Museum of Art
* 2015 *Disguise: Masks and Global African Art*, Seattle Art Museum
* 2016 *Disguise: Masks and Global African Art*, Brooklyn Museum
* 2017 *Regarding Africa*, Tel Aviv Museum of Art
* 2017 *African-Print Fashion Now!*, Fowler Museum at UCLA
*2020 *Through an African Lens: Sub-Saharan Photography from the Museum's Collection,* The Museum of Fine Arts, Houston, Houston, Texas 
## Collections
Leonce Raphael Agbodjelou works dey insyd public collections around de world, wey dey include Zurich Museum of Art, Pitt Rivers Museum insyd Oxford, Saatchi Collection insyd London, Carnegie Museum of Art, Zeitz Museum of Contemporary Art Africa insyd Cape Town den Museum of Modern Art insyd Equatorial Guinea.
## References
Yusuke Oyama

**Yusuke Oyama** (大山 悠輔, *Ōyama Yūsuke*) (dem born am for 19 December 1994) be Japanese professional baseballer. Dem born Yusuke for 1994 for Ibaraki wey dey East Region for Japan insyd.
## Early baseball career
Yūsuke start dey play softball insyd 1st grade as both a pitcher den infielder, wey he continue til junior high. He double as a pitcher den infielder for Tsukuba Shuei High, buh ein team never make am to de national tournaments insyd Koshien. He hit a total of 27 home runs insyd high school.

He enter Hakuoh University insyd Tochigi prefecture, wey he play solely as 3rd baseman as dema team participate insyd de Kankoshin Student Baseball Federation League. Insyd ein 4th year, na he bat an average of .417 wey he set a league record of 8 home runs insyd a single tournament. Na dem sanso award am for de most runs batted insyd (20 RBI). Insyd all of ein 98-game appearances, he record 119 hits den 93 runs, wey dey include 16 homeruns.

## References


## External links

* Career statistics from Baseball Reference (Minors)

* Nippon Professional Baseball Stats
Mimi Hafida

**Mimi Hafida** (born 26 August 1965, Batna, Algeria) be Algerian poet, journalist den visual artist. She receive de 2010 Prix Mohammed Dib insyd Arabic for ein collection, "Tales of the Aures."

"Tales of the Aures" be a collection of stories, all dey relate to concerns of kiddies den for particular, dema suffering. Na Hafida sanso be a journalist wey dey broadcast for Radio Aurès top insyd Batna. Dem sanso know Hafida as a sculptor, particularly for ein work wey she dey use Safety pins. Ein most well known work be an assemblage of safety pins wey dey create a woman.

## References